

Latvijas Republika

**TALSU NOVADA PAŠVALDĪBA**

Nodokļu maksātāja reģistrācijas Nr. 90009113532

Kareivju iela 7, Talsi, Talsu nov., LV-3201, tālrunis 63232110, e-pasts pasts@talsi.lv

Talsos

Pielikums

Talsu novada pašvaldības

15.09.2025. rīkojumam Nr. TNPCP/25/6-12/140/AK

**Talsu novada pašvaldības Rojas apvienības pārvaldes vadītāja amata atklāta konkursa nolikums**

1. **Vispārīgie noteikumi**

Atklāta konkursa mērķis ir noskaidrot un apstiprināt Talsu novada pašvaldības (turpmāk – Pašvaldība) Rojas apvienības pārvaldes vadītāja (profesijas kods 1112 36) amata pienākumu izpildei piemērotāko pretendentu, kurš atbilstoši amata kompetencēm nodrošinātu Rojas apvienības pārvaldes nolikumā noteikto funkciju kvalitatīvu un savlaicīgu izpildi.

1. **Konkursa komisija**

2.1. Konkursa komisija izveidota trīs Pašvaldības darbinieku sastāvā.

2.2. Komisija ir lemttiesīga, ja komisijas sēdē piedalās vismaz trīs komisijas locekļi.

2.3. Pašvaldības Rojas apvienības pārvaldes vadītāja amata atklāta konkursa nolikuma (turpmāk – Nolikums) 2.1. punktā minētā komisija veic kandidātu iesniegto pieteikumu dokumentu izvērtēšanu un Nolikumā noteiktajā kārtībā nosaka kandidātu interviju norises laiku un vietu.

2.4. Darbinieks, kurš atbildīgs par konkursa gaitas dokumentēšanu, ar elektroniskā pasta starpniecību paziņo intervijas norises laiku un vietu tiem kandidātiem, kuri tiek aicināti uz darba interviju. Darba intervija var tikt organizēta attālināti, izmantojot komunikāciju tehnoloģijas.

2.5. Komisija darbu veic klātienē.

2.6. Komisijas sēdes tiek protokolētas. Protokolēšanu nodrošina Centrālās pārvaldes Administratīvā departamenta vecākais personāla speciālists.

2.7. Komisija sagatavo konkursa norises noslēguma protokolu un kopā ar konkursā uzvarējušā kandidāta iesniegtajiem dokumentiem un ierosinājumu par kandidāta izvirzīšanu pieņemšanai darbā iesniedz to Pašvaldības izpilddirektoram lēmuma apstiprināšanai.

1. **Konkursa dalībnieki**
   1. Konkursā var piedalīties un par tā uzvarētāju kļūt jebkura pilngadīga persona, kura iesniegusi pieteikumukopā ar visiem Nolikumā noteiktajiem nepieciešamajiem kandidātu atlases dokumentiem un saņēmusi augstāko punktu skaitu.
   2. Pieteikumu ar norādi “**Konkursam uz Rojas apvienības pārvaldes vadītāja amatu**” var iesniegt:
      1. nosūtot pa pastu, norādot adresātu – Pašvaldība, Administratīvais departaments, Kareivju iela 7, Talsi, Talsu novads, LV-3201;
      2. slēgtā aploksnē Pašvaldības Administratīvajā departamentā, Kareivju ielā 7, 2. korpusā 425. kabinetā, Talsos, Talsu novadā, LV-3201;
      3. slēgtā aploksnē, ievietojot to pie Pašvaldības ārdurvīm novietotajā pasta kastē, norādot adresātu – Administratīvais departaments, Pašvaldība, Kareivju iela 7, Talsi, Talsu novads, LV-3201;
      4. nosūtot uz elektroniskā pasta adresi vakances@talsi.lv.
   3. Pa pastu iesūtītam vai personīgi iesniegtam pieteikumam jābūt personīgi parakstītam, savukārt e-pastā iesūtītam pieteikumam jābūt parakstītam ar drošu elektronisko parakstu.
   4. Pieteikums jāiesniedz Pašvaldībā vai jānodrošina tā iesūtīšana pa pastu (pasta zīmogs) vai e-pastā vakances@talsi.lv **līdz 2025. gada 28. septembrim (ieskaitot)**. Pēc šī termiņa saņemtie pieteikumi netiek vērtēti.
   5. Pieteikumam jāsatur šādi dokumenti:

|  |  |
| --- | --- |
| 3.5.1. | CV, kurā iekļauta informācija par personām, no kurām komisija var iegūt atsauksmes par iepriekšējo darba pieredzi; |
| 3.5.2. | Motivēta pieteikuma vēstule (iekļaujot informāciju par atbilstību izvirzītajām prasībām); |
| 3.5.3. | Redzējums par amata pienākumu izpildi un ar to saistīto problēmu risinājumu, Pārvaldes darba organizāciju un Pārvaldes nolikumā noteikto funkciju izpildi (ne vairāk kā divas A4 formāta lapas datorrakstā); |
| 3.5.4. | Nolikuma prasībām atbilstošs augstākās izglītības apliecinoša dokumenta atvasinājums; |
| 3.5.5. | Derīgas B kategorijas transportlīdzekļa vadītāja apliecības atvasinājums. |

* 1. Pretendents var iesniegt amata pienākumu izpildei atbilstošu papildu apmācību apliecinošu dokumentu kopijas (katru vismaz 6 stundu apjomā), kas apgūtas pēdējo 3 gadu laikā.

1. **Pieteikumu izskatīšana, vērtēšanas kritēriji, lēmuma pieņemšana**
   1. Pirmajā kārtā pēc pieteikumu iesniegšanas termiņa beigām piecu darba dienu laikā konkursa komisija atver aploksnes un/vai izvērtē elektroniski iesūtītos pieteikumus, atlasa tos pieteikumus, kuri satur visus konkursa Nolikuma 3.5. punktā noteiktos pieteikuma dokumentus un izvērtē kandidāta izglītību un pieredzi.
   2. Otrajā kārtā (darba intervijā ar pretendentu) piedalīties tiek uzaicināti pretendenti, kuri pirmajā kārtā ieguvuši ne mazāk kā 7 (septiņus) punktus.
   3. Otrajā kārtā (intervijā) datu apstrādes nolūkos var tikt veiks audio ieraksts, kurš netiks nodots trešajām personām.
   4. Lēmumu pirmajā kārtā par kandidāta atbilstību pieņem, pamatojoties uz šādiem kritērijiem (nolikuma 1.pielikums):

| **Kritērijs** | **Punkti** |
| --- | --- |
| 1. **Otrā līmeņa augstākā izglītība, vēlams, vadības, ekonomikas, finanšu, juridiskajā vai inženier­zinātņu un tehnoloģiju jomā.** | **Maksimālais punktu skaits 4,5** |
| * 1. Maģistra grāds vadības, ekonomikas, finanšu, juridiskajā vai inženierzinātņu un tehnoloģiju jomā | 4 punkti |
| * 1. Maģistra grāds 1. punktā neuzskaitīto zinātņu jomā | 3 punkti |
| * 1. Bakalaura grāds vai 2. līmeņa augstākā izglītība vadības, ekonomikas, finanšu, juridiskajā vai inženierzinātņu un tehnoloģiju jomā | 3 punkti |
| * 1. Bakalaura grāds vai 2. līmeņa augstākā izglītība 1. punktā neuzskaitīto zinātņu jomā | 2 punkti |
| * 1. Amata pienākumu izpildei atbilstošu papildu apmācību apmeklējums (vismaz 6 stundu apjomā) pēdējo 3 gadu laikā (0,1 punkti par katru, bet ne vairāk kā 5apmācības vai kursi). | līdz 0,5 punktiem |
| 1. **Profesionālā pieredze** **vadītāja amatā pēdējo 5 gadu laikā** | **Maksimālais punktu skaits 3** |
| * 1. Vismaz 3 gadu nepārtraukta vadības pieredze iestādes vadītāja/direktora, valdes locekļa amatā vidējā valsts vai pašvaldības iestādē/struktūrvienībā vai kapitālsabiedrībā (51 – 250 darbinieku) | 3 punkti |
| * 1. Vismaz 3 gadu nepārtraukta vadības pieredze iestādes vadītāja/direktora, valdes locekļa amatā mazā valsts vai pašvaldības iestādē/struktūrvienībā vai kapitālsabiedrībā (10 – 50 darbiniekiem) | 2 punkti |
| 1. **Motivācijas vēstule** | **līdz 2 punktiem** |
| 1. **Redzējums par Pārvaldes vīziju, darba organizāciju un attīstību:** | **līdz 3 punktiem** |
| **Kopā par pirmo kārtu:** | **Maksimālais punktu skaits 12,5** |

* 1. Lēmumu otrajā kārtā pēc intervijas par kandidāta atbilstību pieņem, pamatojoties uz šādiem kritērijiem:

|  |  |
| --- | --- |
| **Kritērijs** | **Punkti** |
| 1. **Vadības kompetence** | **Maksimālais punktu skaits 12** |
| * 1. Darba plānošana un organizēšana | līdz 2 punktiem |
| * 1. Orientācijas uz attīstību un rezultātu sasniegšanu | līdz 2 punktiem |
| * 1. Konceptuālā, analītiskā un stratēģiskā domāšana | līdz 2 punktiem |
| * 1. Komandas vadība un darbinieku motivēšana | līdz 2 punktiem |
| * 1. Spēja pieņemt lēmumus un uzņemties atbildību | līdz 2 punktiem |
| * 1. Pārmaiņu vadība | līdz 2 punktiem |
| 1. **Profesionālā atbilstība** | **Maksimālais punktu skaits 8** |
| * 1. Pārvaldes uzbūve un darbība, administratīvo jautājumu vadība | līdz 2 punktiem |
| * 1. Ar pagastu pārvaldes apvienības darbību saistīto normatīvo aktu pārzināšana | līdz 2 punktiem |
| * 1. Spēja sniegt argumentētas atbildes uz Komisijas jautājumiem | līdz 2 punktiem |
| * 1. Saskarsmes, komunikācijas un prezentācijas prasmes | līdz 2 punktiem |
| **Kopā:** | **Maksimālais punktu skaits 20** |

* 1. Komisijas locekļiem otrās kārtas (intervijas laikā) ir tiesības uzdot jautājumus kandidātam, kas saistīti ar iepriekšējo pieredzi, zināšanām, problēmsituāciju analīzi u.c. ar amata pienākumiem saistītus jautājumus un uzdot jautājumus kandidātam tā saskarsmes spēju, komunikācijas un argumentācijas prasmju novērtēšanai.
  2. Par otrajā kārtā veikto kandidātu novērtēšanu komisija apkopo informāciju, norādot katram kandidātam otrajā kārtā iegūto punktu skaitu.
  3. Lēmumu par kandidāta atbilstību un izvirzīšanu pieņemšanai darbā pieņem, pamatojoties uz pirmajā un otrajā kārtā iegūto punktu kopsummas rezultātu; katra komisijas locekļa piešķirtie novērtējuma punkti katram kandidātam pirmajā kārtā tiek summēti un dalīti ar komisijas locekļu skaitu un pievienoti otrajā kārtā iegūtie punkti. Tālākai kandidātu vērtēšanai tiek izmantots kritēriju vidējais punktu skaits.
  4. Ja kandidāti saņēmuši vienādu novērtējumu, priekšrocības ieņemt amatu ir tam kandidātam, par kuru komisija balsojot pieņem lēmumu.
  5. Komisija pieņem galīgo lēmumu bez kandidātu klātbūtnes un iesniedz konkursa norises noslēguma protokolu Pašvaldības izpilddirektoram lēmuma saskaņošanai.
  6. Par rezultātiem paziņo katram otrajā kārtā intervētajam kandidātam rakstveidā piecu darba dienu laikā pēc Pašvaldības izpilddirektora lēmuma saskaņošanas.
  7. Savu piekrišanu atklāta konkursa rezultātā uzsākt Pašvaldības iestādes Rojas apvienības pārvaldes vadītāja amata pienākumu izpildi konkursa uzvarētājs apliecina rakstveida iesniegumā pēc tam, kad saņēmis informāciju par konkursa rezultātiem.
  8. Kandidāts, kurš uzvarējis amata konkursā, tiek pieņemts darbā, noslēdzot darba līgumu ar pārbaudes termiņu, pēc tam, kad Talsu novada domes sēdē tiek apstiprināts lēmums par iecelšanu amatā.
  9. Ja kandidāts, kurš uzvarējis atklātā konkursā, pieņem lēmumu atteikties no Pašvaldības iestādes Rojas apvienības pārvaldes vadītāja amata pienākumu izpildes, Konkursa komisija var pieņemt lēmumu par nākamā otrajā kārtā intervētā kandidāta ar lielāko kopējo iegūto punktu skaitu izvirzīšanu pieņemšanai darbā, ievērojot šī Nolikuma nosacījumus.
  10. Ja Talsu novada domes sēdē pieņem lēmumu neapstiprināt par uzvarētāju atzīto kandidātu iecelšanai Rojas apvienības pārvaldes vadītāja amatā, Konkursa komisija ir tiesīga lemt par nākamā kandidāta ar lielāko kopējo iegūto punktu skaitu, izvirzīšanu pieņemšanai darbā, ievērojot šī Nolikuma noteikumus.

1. **Noslēguma jautājumi**
   1. Informācija par konkursa prasībām un kandidātu atlases nosacījumiem tiek ievietota Talsu novada pašvaldības tīmekļvietnē www.talsunovads.lv, Nodarbinātības valsts aģentūras tīmekļvietnē [www.nva.gov.lv](http://www.nva.gov.lv), tīmekļvietnē cv.lv, tiešsaistes sociālo tīklu tīmekļvietnēs www.linkedin.com un www.facebook.com.
   2. Pieteikumi, kas saņemti pēc Nolikuma 3.4. punktā noteiktā termiņa, nesatur visu Nolikuma 3.5. punktā noteikto informāciju un dokumentus, netiek izvērtēti.
   3. Iesniegtie dokumenti kandidātam atpakaļ netiek izsniegti, izņemot gadījumu, ja konkurss tiek atsaukts pēc dokumentu iesniegšanas termiņa beigām.
   4. Konkursa dokumentiem saskaņā ar Talsu novada pašvaldības 2025. gada 31. janvāra rīkojumu Nr. TNPCP/25/4-4/16/RSJ “Par ierobežotas pieejamības informācijas statusa noteikšanu” ir ierobežotas pieejamības statuss.
   5. Ja konkursa norise ir bijusi nesekmīga (nav pieteicies neviens kandidāts vai pieteikušos kandidātu profesionālā sagatavotība neatbilst amata aprakstā noteiktajām prasībām) un par to pieņemts komisijas lēmums, vai Pašvaldības izpilddirektors neapstiprina lēmumu, var tikt izsludināts atkārtots konkurss.

Izpilddirektors A. Rozenfelds